የእንግሊዙ ቸልሲ ለሻምፒዮንስ ሊግ ግጥሚያ ረቡዕ ዕለት በሜዳው ስታምፎርድ ብሪጅ የፈረንሣዩ ፓሪስ ሳንጀርሜይንን ይገጥማል። ፓሪስ ሳንጀርሜይንን ከነጌ በስተያ ወደ ለንደን የሚያቀናው ቀደም ሲል ፓሪስ ውስጥ በ2 ለ1 ድሉ ያሰፋውን ዕድል ይዞ ነው። ጆን ኦቢ ሚኬል ከሜዳ ውጪ ያስቆጠራት ግብ ቸልሲ በሜዳው የተሻለ ሊሠራ እንደሚችል ተስፋ ሰጥቶታል። ቸልሲዎች ባለፈው ታኅሣስ ወር አሠልጣኝ ጆዜ ሞሪንሆን ካሰናበቱ ወዲህ ባከናወኗቸው 16 ግጥሚያዎች አንድ ጊዜ ብቻ ነው የተሸነፉት። ቸልሲ ቅዳሜ ዕለት ከስቶክ ሲ ጋር አንድ እኩል በመውጣት ነጥብ ተጋርቷል። በፕሬሚየር ሊጉ እንደምንም በአራተኛነት ጨርሶ ወደፊት በሻምፒዮንስ ሊግ የመሳተፍ ዕድሉ ግን ጨልሟል።